На основу члана 203. Став 4.и 6. Закона о здравственој заштити („Службени гласник РС“ број 25/2019,92/2023-аутентично тумачење и 29/2025-одлука УС),члана 46. Закона о локалној самоуправи („Сл. гласник РС“, број 129/07, 83/14 – др. закон, 101/16 – др. закон, 47/18 и 111/21 – др. закон), члана 70. Статута Општине Владичин Хан („Сл. гласник града Врања“, број 7/24-пречишћени текст), члана 3.Одлуке о обезбеђивању рада мртвозорске службе на територији Општине Владичин Хан („Службени гласник Града Врања“ број 9/2024)Општинско веће Општине Владичин Хан, на седници одржаној дана 31.07. 2025.године, доноси:

**Р Е Ш Е Њ Е**

**О одређивању доктора медицине за стручно утврђивање времена и узрока смрти лица умрлих изван здравствене установе и издавање потврда смрти на територији општине Владичин Хан**

**I**

За стручно утврђивање времена и узрока смрти умрлих изван здравствене установе и издавања потврда смрти на територији општине Владичин Хан одређују се доктори медицине запослени у Дому здравља Владичин Хан и то:

**-Новковић Слободан, др. Специјалиста гинекологије и акушерства**

**-Алексић Стефан, доктор медицине**

**-Драгутиновић Анђела, доктор медицине**

**II**

Доктори медицине из става 1.овог решења, у складу са одредбама Закона о здравственој заштити(„Службени гласник РС“ број 25/2019,92/2023-аутентично тумачење и 29/2025-одлука УС) и другим прописима који регулишу ову област, врше преглед и утврђивање времена и узрока смрти лица умрлих изван здравствене установе и издају потврду о смрти.

III

Средства за преглед умрлих и стручно утврђивање времена и узрока смрти лица умрлих изван здравствене установе и издавање потврде о смрти, обезбеђују се из буџета општине Владичин Хан.

Висина накнаде за преглед умрлог лица и стручно утврђивање времена и узрока смрти умрлих лица изван здравствене установе и издавање потврде о смрти одређује се у износу од 25.000,00 динара и иста обухвата: пасивно дежурство , излазак на терен, стручни рад доктора медицине и издавање потврде о смрти.

IV

Средства за ову намену исплатиће се преносом средстава на текући рачун доктора мртвозорника на основу посебног извештаја који Општинској управи доставља Дом здраваља Владичин Хан.

Пренос средстава на текуће рачуне доктора мртвозорника извршиће Одељење за финансије и привреду Општинске управе општине Владичин Хан, по достављеном извештају из става 1. Овог члана и то до 15 у сваком месецу за претходни месец.

**V**

Решење доставити : докторима медицине одређеним да врше послове мртвозорства, ЈП за комунално уређење Владичин Хан у Владичином Хан, Дому здравља Владичин Хан, Полицијској станици у Владичином Хану, Здравственој инспекцији и Одељењу за финансије и привреду Општинске управе општине Владичин Хан.

**VI**

Решењe ступа на снагу 01.08.2025. године.

Ступањем на снагу овог решења престаје да важи решење број 06-95/3/21-III од 29.09.2021. године.

Решење објавити у Службеном гласнику Града Врања и на интернет страници општине Владичин Хан .

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-123/1/25-III**

 **ПРЕДСЕДНИК**

 **Горан Младеновић**